Príloha č. 6 Príručky pre žiadateľa a

príloha č. 3 k Žiadosti o financovanie malého projektu verzia 1.0

|  |
| --- |
| **Dohoda o spolupráci partnerov na malom projektu** |

ktorý sa uchádzajú o spolufinancovanie z prostriedkov Európskeho fondu regionálneho rozvoja v rámci Fondu malých projektov Programu Interreg Slovensko – Česko 2021 - 2027.

Účastníci Dohody o spolupráci partnerov na malom projektu (ďalej len „Dohoda“) :

1. Žiadateľ

názov: Zlínský kraj (ďalej aj „Žiadateľ“)

sídlo: třída Tomáše Bati 21, 761 90 Zlín

zastúpený: Ing. Radim Holiš, hejtman

IČO/IČ: 70891320

1. Hlavný cezhraničný partner

názov: Trenčiansky samosprávny kraj (ďalej aj „HCP“)

sídlo: K dolnej stanici 7282/20A, 911 01 Trenčín

zastúpený: Ing. Jaroslav Baška, predseda

IČO/IČ: 36126624

1. Partner(-ri) malého projektu

názov: Žilinský samosprávny kraj (ďalej aj „Partner 1“)

sídlo: Komenského 48 | 011 09 Žilina

zastúpený: Ing. Erika Jurinová, predsedníčka

IČO/IČ: 37808427

1. Partner(-ri) malého projektu

názov: Moravskoslezský kraj (ďalej aj „Partner 2“)

sídlo: 28. října 2771/117, 702 00 Ostrava

zastúpený: Ing. Josef Bělica MBA, hejtman

IČO/IČ: 70890692

Článok 1

1. Predmetom uzatváranej Dohody je realizácia malého projektu s názvom: **„Rozvoj skitouringu na československém pomezí“**, predkladanom vo výzve na predkladanie žiadostí o financovanie malého projektu s kódom FMP/KCR/01.
2. Táto Dohoda upravuje práva a povinnosti Partnerov malého projektu na dosiahnutie cieľov stanovených v Žiadosti o financovanie malého projektu v prípade jeho schválenia. Schválený malý projekt bude implementovaný na základe Zmluvy o financovaní malého projektu, ktorú uzatvára medzi sebou Správca a Žiadateľ.

Článok 2

1. Celkové plánované výdavky, výška spolufinancovania z prostriedkov EFRR a štátneho rozpočtu SR (len v prípade slovenského žiadateľa), vlastné zdroje žiadateľa sú uvedené v Žiadosti o financovanie malého projektu a Podrobnom rozpočte malého projektu.

Článok 3

1. V prípade schválenia Žiadosti o financovanie malého projektu na horeuvedený malý projekt:

Žiadateľ sa zaväzuje:

1. riadiť a implementovať celý malý projekt. Žiadateľ celkovo zodpovedá za malý projekt vo vzťahu k Správcovi a Administrátorovi na príslušnej strane hranice;
2. zabezpečiť riadnu a včasnú realizáciu a dokončenie malého projektu;
3. implementovať a koordinovať všetky aktivity naplánované v malom projekte, ktoré sú nevyhnutné na úspešnú realizáciu cieľov malého projektu;
4. koordinovať realizáciu aktivít HCP, prípadne ďalších partnerov, ktoré vyplývajú z ustanovení uvedených v Žiadosti o financovanie malého projektu;
5. zabezpečiť vlastné finančné prostriedky na realizáciu malého projektu a zabezpečiť vlastný finančný vklad;
6. zabezpečiť výstupy projektu a obstaraný majetok tak, aby boli v dobe udržateľnosti využívané v súlade so schválenou Žiadosťou o financovanie malého projektu a pre slovensko-českú spoluprácu.
7. a súčasne prehlasuje, že žiadne výdavky naplánované v rámci horeuvedeného malého projektu neboli, nie sú a nebudú financované zo žiadnych iných prostriedkov EÚ a v prípade žiadateľa zo Slovenskej republiky ani z iného programu financovaného zo štátneho rozpočtu a štátneho fondu.

HCP, príp. ďalší partneri sa zaväzujú:

1. aktívne sa zúčastniť a spolupracovať na aktivitách malého projektu;
2. riadne a včas uskutočniť úlohy a aktivity, za ktoré je zodpovedný, v súlade so Žiadosťou o financovanie malého projektu;
3. informovať Žiadateľa o všetkých skutočnostiach, ktoré môžu viesť k odchýlkam v realizácii malého projektu, vrátane rizika ukončenia realizácie aktivít alebo o ohrození dosiahnutia plánovaných ukazovateľov uvedených v Žiadosti o financovanie malého projektu;
4. prijímať všetky nevyhnutné opatrenia, ktorá umožní Žiadateľovi plniť povinnosti vyplývajúce zo Zmluvy o financovaní malého projektu;

Článok 4

1. Žiadateľ, Hlavný cezhraničný partner, príp. ďalší partneri malého projektu berú na vedomie, že Správca a Administrátor majú právo zverejňovať najmä nasledujúce informácie, a to akoukoľvek formou a prostredníctvom akéhokoľvek média, vrátane internetu:
2. názov a sídlo Žiadateľa, Hlavného cezhraničného partnera, príp. ďalších partnerov malého projektu
3. účel, výšku poskytnutého finančného príspevku pre malý projekt, celkový rozpočet malého projektu,
4. názov, ciele a stručný opis malého projektu, miesto realizácie malého projektu, čas realizácie malého projektu, ukazovatele malého projektu, fotografie a video zábery z miesta realizácie malého projektu.

Článok 5

1. Partneri malého projektu sa zaväzujú k realizácii spoločných aktivít v oblasti publicity podľa ustanovení Zmluvy o financovaní malého projektu tak, aby bolo dosiahnuté príslušné rozšírenie výsledkov projektu v rámci cieľových skupín a širokej verejnosti.
2. Každá aktivita súvisiaca s malým projektom  určená pre cieľové skupiny, širokú verejnosť a pod. financovaná z malého projektu musí obsahovať informáciu o poskytnutí finančnej podpory z FMP. Príslušné ustanovenia k opatreniam v oblasti publicity v rámci všeobecného nariadenia č. 2021/1060 príloha IX, musia byť v každom prípade dodržané.
3. Partneri berú na vedomie, že Správca si vyhradzuje právo na použitie ďalších materiálov ako napr. fotografií a video nahrávok, ktoré boli nadobudnuté v rámci malého projektu (pričom uvedie autorské práva) pre účely informovania a komunikácie.
4. Žiadateľ a projektový partner/projektoví partneri spoločne prispejú k zverejneniu a aktualizovaniu informácií o malom projekte na webovom sídle FMP a programu.

Článok 6

1. Táto Dohoda sa prednostne riadi právom štátu, v ktorom má Žiadateľ sídlo.
2. Ak sa táto Dohoda s ohľadom na ods. 1 tohto článku riadi slovenským právom, tak zmluvné strany súhlasia, aby sa právne vzťahy riadili zákonom č. 513/1991 Zb. (Obchodný zákonník) v znení neskorších predpisov.
3. V prípade, že sa táto Dohoda s ohľadom na ods. 1 tohto článku riadi českým právom, tak sa zmluvné strany dohodli, že právne vzťahy sa podľa tejto Dohody riadia príslušnými právnymi predpismi, najmä zákonom č. 89/2012 Sb. (Občanský zákoník) v platnom znení.

Článok 7

1. Táto Dohoda nadobúda platnosť a účinnosť dňom podpisu posledného Partnera.
2. V prípade schválenia Žiadosti o financovanie malého projektu, Dohoda môže byť ukončená len v dôsledku ukončenia Zmluvy o financovaní malého projektu.
3. V prípade, že horeuvedená Žiadosť o financovanie malého projektu nebude schválená, táto Dohoda automaticky zaniká.
4. Po ukončení Dohody o spolupráci partnerov sú Účastníci Dohody naďalej povinní dodržiavať všetky požiadavky aj po ukončení, ako je vymáhanie alebo uchovanie dokumentov na účely auditu a hodnotenia.
5. Táto Dohoda je podpísaná v 10 rovnopisoch, pričom každá zmluvná strana obdrží minimálne jeden rovnopis.
6. Práva a povinnosti vyplývajúce z tejto Dohody prechádzajú aj na právnych nástupcov Účastníkov Dohody.
7. Účastníci Dohody vyhlasujú, že si text Dohody pozorne pred jej podpisom prečítali, s jej obsahom bez výhrad súhlasia, že je prejavom ich slobodnej a vážnej vôle, bez omylov, na dôkaz čoho túto Dohodu podpisujú.

------------------------------------------------ -------------------------------------------------

*Dátum, podpis a pečiatka Žiadateľa Dátum, podpis a pečiatka HCP*

--------------------------------------------------------- --------------------------------------------------------

*Dátum, podpis a pečiatka Partnera 1 Dátum, podpis a pečiatka Partnera 2*